Серхио Агуэро

Серхио Леонель "Кун" Агуэро дель Кастильо (, 1988 оны зургаадугаар сарын 2-нд Килмес хотод төрсөн) — Аргентины хөлбөмбөгчин бөгөөд Манчестер Сити болон Аргентины шигшээд тоглодог. 
Замнал
2003 оны долоодугаар сарын 5-нд улсынхаа дээд лигт 15 нас 35 өдөртэй байхдаа элсэж түүхэн дэх хамгийн залуу тоглогч болж өмнөх буюу 1976 онд элсэж байсан Диего Марадонагийн үзүүлэлтийг эвдэж байв. Агуэрог хойд эцэг нь Марадонагийн охин Жаннина Диноратай гэр бүл болоход том нөлөө үзүүлж байсан гэдэг.

Шигшээ багийнхаа 20 хүртэлх насны багт тоглож байхдаа 2005, 2007 онуудад Идэрчүүдийн ДАШТ-д аваргалж байсан ба 2008 оны Бээжингийн олимпын наадамд Бразилын шигшээ багийн эсрэг 3-0 харьцаагаар хожсон тоглолтонд хоёр гоол оруулж "Олимпын аварга" болж байв. Шигшээ багийн бүрэлдэхүүнд тэрээр 2010 ДАШТ, 2011 оны ӨААШТ-д тус тус оролцсон.

2006 онд Европ зорьсон Агуэро Испаний Ла Лигийн Атлетико Мадрид багт Индепендьенте багаасаа 23 сая еврогийн гэрээгээр шилжжээ. Өөрийн нэр хүндийг өндөрт өргөх амжилт, ур чадвараа энэ багт тоглож байхдаа харуулсан бөгөөд 234 тоглолтонд оролцож 101 гоол оруулсан, УЕФА Европын лиг болон УЕФА-гийн Супер цомд түрүүлсэн гэх амжилтын буухиа хөвөрнө. Агуэро 2011 оны долоодугаар сард Премьер лигийн Манчестер Сити багт 35 сая фунт стерлингээр гэрээ байгуулсан түүхтэй.
Амжилт
Аргентин
 Залуучуудын 2007 оны дэлхийн аварга
 Залуучуудын 2007 оны ДАШТ-ий алтан бөмбөг шагналын эзэн
 Залуучуудын 2007 оны ДАШТ-ий алтан шаахай шагналын эзэн (6 гоол)
 2007 оны дэлхийн шилдэг залуу хөлбөмбөгчин (ФИФА)
 Олимпын аварга: 2008
 ДАШТ-ий мөнгөн медаль: 2014
Атлетико Мадрид
 Интертото цомын эзэн: 2007
 Европын 21 хүртэлх насны шилдэг тоглогч (Tuttosport): 2007
 ЕФЕ трофей тэмцээний түрүү: 2008
 УЕФА Европа лигийн түрүү: 2010
 УЕФА-гийн супер цомын түрүү: 2010
Манчестер Сити
 Премьер лигийн аварга: 2011/12, 2013/14
 Английн супер цомын түрүү: 2012
 Английн лигийн цомын түрүү: 2014

 Эшлэл 

 Холбоос 

 Албан ёсны цахим хуудас
 Профайл - Манчестер Сити


 Профайл - Transfermarkt

Ангилал:Аргентины шигшээ багийн хөлбөмбөгчин
Ангилал:Хөлбөмбөгийн довтлогч
Ангилал:Манчестер Сити багийн тоглогч
Ангилал:Атлетико Мадрид багийн тоглогч
Ангилал:Индепендьенте багийн тоглогч
Ангилал:Премьер лигийн тоглогч
Ангилал:Аргентины олимпын аварга
Ангилал:2008 оны зуны олимпод оролцогч
Ангилал:2010 оны хөлбөмбөгийн ДАШТ-д оролцогч
Ангилал:2011 оны Америкийн цомд оролцогч
Ангилал:2014 оны хөлбөмбөгийн ДАШТ-д оролцогч
Ангилал:УЕФА Европын Лигийн аварга
Ангилал:Аргентины хөлбөмбөгийн ДАШТ-д оролцогч
Ангилал:Английн хөлбөмбөгийн улсын аварга
Ангилал:Хөлбөмбөгийн олимпын аварга
Ангилал:Аргентинчууд
Ангилал:1988 онд төрсөн